สมุยรัน ชวนนักท่องเที่ยว วิ่งตอกย้ำสโลแกน เรื่องวิ่ง เรื่องเที่ยว เรื่องเดียวกัน มีผู้สมัครแล้วกว่า 4,000 คน
เทศบาลนครเกาะสมุย ร่วมกับสมาคมส่งเสริมการท่องเที่ยวเกาะสมุย การท่องเที่ยวแห่งประเทศไทย สำนักงานเกาะสมุย และหน่วยงานทั้งในส่วนภาครัฐและเอกชน ร่วมจัดกิจกรรมกีฬาและการท่องเที่ยวเกาะสมุย ภายใต้ชื่อ สมุยรัน 2022 ( samui run 2022)  ระหว่างวันที่ 9-11 ธันวาคม 2565 ณ บริเวณพรุเฉวง และเส้นทางรอบเกาะสมุย  โดยมีนักวิ่งทั้งชาวไทยและชาวต่างประเทศลงทะเบียนสมัครไปแล้ว 4,000 คนกิจกรรมภายในงานแบ่งออกเป็น 3 วัน ประกอบด้วย การจำหน่ายผลิตภัณฑ์ สินค้า และอาหารท้องถิ่น เพื่อกระตุ้นเศรษฐกิจและสร้างรายได้ให้กับผู้ประกอบการด้านการท่องเที่ยวและชุมชน การจัดแสดงดนตรี คอนเสิร์ต เพื่อสร้างความบันเทิงให้กับนักท่องเที่ยว โดยวันอาทิตย์ที่ 11 ธันวาคม 2565 มีการแบ่งการวิ่งออกเป็น 4 ระยะ ได้แก่ ระยะ 5 กม. ระยะ10 กม. ระยะ 21 กม. และ 55. กม.(Ultra Marathon) วิ่งพิชิตรอบเกาะสมุย ซึ่งในแต่ระยะการวิ่งจะไม่ซ้ำเส้นทาง เพื่อให้นักวิ่งได้มีโอกาสเห็นความสวยงาม ทัศนียภาพของเกาะสมุยได้ทั่วถึงและทุกจุดแลนด์มาร์กของอำเภอเกาะและเป็นการตอกย้ำเมืองท่องเที่ยวระดับโลกอีกด้วย